32007D0014
L 007/28
JURNALUL OFÍCIAL AL UNIUNII EUROPENE
DECIZIA COMISIEI
din 22 decembrie 2006
de modificare a Deciziei 2002/613/CE în ceea ce privește centrele de colectare a materialului seminal de animale din specia porcină autorizate în Canada
[notificată cu numărul C(2006) 6812]
(Text cu relevanță pentru SEE)
(2007/14/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/429/CE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină (1), în special articolul 8 alineatul (1),
întrucât:
(1)
Decizia 2002/613/CE a Comisiei din 19 iulie 2002 de stabilire a condițiilor de import a materialului seminal de animale domestice din specia porcină (2) stabilește lista țărilor terțe, inclusiv Canada, din care statele membre autorizează importul de material seminal de animale domestice din specia porcină.
(2)
Canada a transmis o cerere de modificare a listei centrelor de colectare de material seminal autorizate, în conformitate cu Decizia 2002/613/CE, în ceea ce privește centrele de colectare din această țară.
(3)
Canada a furnizat garanții privind respectarea normelor corespunzătoare stabilite prin Directiva 90/429/CEE, iar noul centru care urmează să fie adăugat la listă a fost autorizat, în mod oficial, de către serviciile sanitar-veterinare din această țară pentru exporturile către Comunitate.
(4)
Prin urmare, Decizia 2002/613/CE trebuie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa V la Decizia 2002/613/CE se modifică în conformitate cu anexa la prezenta decizie.
Articolul 2
Prezenta decizie intră în vigoare în a treia zi de la data publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 22 decembrie 2006.